CELEX: C2007/056/40
Language: fi
Date: 2007-03-10 00:00:00
Title: Asia C-13/07: Kanne 18.1.2007 — komissio v. neuvosto

10.3.2007   
            
            
               FI
            
            
               Euroopan unionin virallinen lehti
            
            
               C 56/22
            
         Kanne 18.1.2007 — komissio v. neuvosto
   (Asia C-13/07)
   (2007/C 56/40)
   Oikeudenkäyntikieli: englanti
   Asianosaiset
   
      Kantaja: Euroopan yhteisöjen komissio (asiamiehet: P. J. Kuijper ja M. Huttunen)
   
      Vastaaja: Euroopan unionin neuvosto
   Vaatimukset
   
               —
            
            
               neuvoston ja jäsenvaltioiden päätös Maailman kauppajärjestön yleisneuvostossa vahvistettavaksi yhteisön ja jäsenvaltioiden kannaksi Vietnamin sosialistisen tasavallan liittymisestä Maailman kauppajärjestöön (KOM/2005/0659 lopullinen — ACC 2006/0215) on kumottava
            
         
               —
            
            
               on todettava, että kumotun päätöksen oikeusvaikutukset ovat lopullisia
            
         
               —
            
            
               Euroopan unionin neuvosto on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komission ehdotus perustui EY:n perustamissopimuksen 133 artiklan 1 ja 5 kohtaan yhdessä sen 300 artiklan 2 kohdan toisen alakohdan kanssa. Neuvosto lisäsi oikeudelliseen perustaan EY:n perustamissopimuksen 133 artiklan 6 kohdan, ja näin ollen neuvostossa kokoontuneet jäsenvaltioiden hallitusten edustajat tekivät muodollisesti erillisen päätöksen. Täten neuvosto ja jäsenvaltiot omaksuivat yhteisön ja sen jäsenvaltioiden kannan ”yhdessä” EY:n perustamissopimuksen 133 artiklan 6 kohdan toisen alakohdan viimeisessä virkkeessä tarkoitetulla tavalla.
   Komissio valitsi oikeudellisen perustan Euroopan yhteisöjen tuomioistuimen oikeuskäytännössä määritettyjen parametrien eli säädöksen tavoitteen ja sisällön mukaisesti. Valinta perustui erityisesti arviolle siitä, että säädös kuuluu EY:n perustamissopimuksen 133 artiklan 1 ja 5 kohdan, joissa perustetaan yksinomainen toimivalta, soveltamisalaan ja että 133 artiklan 6 kohtaan ei näin ollen ollut tarpeen turvautua. Komissio katsoo, että päätös on kumottava sen oikeudellisen perustan tätä näkökohtaa koskevilta osin.